**Guvernul României**

**HOTĂRÂRE**

**pentru completarea Hotărârii Guvernului nr. 1.031/2020 privind aprobarea Strategiei de vaccinare împotriva COVID-19 în România**

În temeiul art. 108 din Constituţia României, republicată,

Guvernul României adoptă prezenta hotărâre.

Articol unic. - Hotărârea Guvernului nr. 1.031/2020 privind aprobarea Strategiei de vaccinare împotriva COVID-19 în România, publicată în Monitorul Oficial al României, Partea I, nr. 1171 din 3 decembrie 2020, cu modificările și completările ulterioare, se completează după cum urmează:

1. În anexă, la capitolul VI după Obiectivul general 2 se introduce un nou obiectiv general, Obiectivul general 3, cu următorul cuprins:

”Obiectivul general 3. - Asigurarea continuității activității de vaccinare împotriva COVID-19 în condiţii de siguranţă, eficacitate şi echitate pentru prevenirea infecţiei cu SARS-CoV-2 şi limitarea pandemiei COVID-19 în România.”

1. În anexă, la capitolul VII după punctul 12 se introduc două noi puncte, punctele 13 și 14, cu următorul cuprins:

”13. prevenirea infecţiei cu SARS-CoV-2 şi limitarea pandemiei COVID-19 în România, prin stabilirea de obiective de vaccinare pentru:

1. anul 2022
2. pe categorii de vârstă:
* obiectivul de acoperire vaccinală este de 20% pentru copii cu vârsta < 12 ani, date fiind studiile existente ce relevă un grad crescut de reticență parentală, urmând a fi reevaluată periodic;
* obiectivul de acoperire vaccinală este de 70% pentru populația generală cu vârsta de ≥ 12 ani.
1. pe tip de produs vaccinal:
* obiectivul de acoperire vaccinală este de 70% pentru populația generală eligibilă, cu vârsta ≥ 12 ani, ponderată pe diversele categorii de vârstă, astfel încât să fie atinsă acoperirea prognozată;
* trebuie asigurat numărul necesar de doze pentru rapel pentru persoanele vaccinate eligibile.
1. anul 2023
2. obiectivul de acoperire vaccinală este de 90% în populația generală eligibilă, cu vârsta de ≥ 12 ani, de asemenea, ponderată pe diversele categorii de vârstă.
3. este recomandabil ca vaccinarea împotriva COVID-19 să se realizeze cu tipurile de produsele utilizate până în prezent, luând în considerare acceptabilitatea populației pentru anumite tipuri de vaccinuri împotriva COVID-19.

14. asigurarea necesarului de vaccinuri împotriva COVID-19 de către statul român, prin Ministerul Sănătății,

pentru atingerea obiectivelor de vaccinare menționate la punctul 13.”

**PRIM-MINISTRU**

**FLORIN-VASILE CÎŢU**